Tēma: Jautājumi par iepirkuma AM NBS NP 2026/013 tehnisko specifikāciju
Teksts: 
Labdien! Lūdzam iepirkuma komisiju sniegt skaidrojumu par iepirkuma "Tālo un vidēji tālo objektu foto fiksēšanas komplekts" (ID Nr. AM NBS NP 2026/013) tehnisko specifikāciju.
1. Par rezerves akumulatoru: Tehniskās specifikācijas prasībās digitālajai kamerai norādīts, ka komplektā jāietver "1 akumulators (vai vairāki, ja viens uzlādēts akumulators nenodrošina vismaz 500 kadru uzņemšanu)". Savukārt "Komplektācija" sadaļas 5. punktā pieprasītas "rezerves baterijas un to lādētājs". Lūdzam precizēt: vai papildu (rezerves) akumulators ir obligāti jāiekļauj piedāvājumā arī tajā gadījumā, ja viens pamata akumulators pilnībā nodrošina pieprasīto 500 kadru uzņemšanu?

2. Par kameras somu: Tehniskās specifikācijas prasībās kamerai norādīts, ka komplektā jāietver "soma vai cietais futlāris". Vienlaikus sadaļas "Komplektācija" 6. punktā tiek pieprasīta "transportēšanas soma, vēlams - mugursoma" visam komplektam. Ja ražotājs standarta komplektācijā nepiegādā kameru ar atsevišķu somu/futlāri, vai pretendentam ir obligāti jāpiedāvā papildu maza soma tieši pašai kamerai, ņemot vērā, ka kamera tiks ievietota 6. punktā pieprasītajā kopējā mugursomā?

3. Par transportēšanas mugursomas izmēru: Attiecībā uz 6. punktā minēto transportēšanas mugursomu, lūdzam precizēt tās izmēra un ietilpības prasības. Vai mugursomai jābūt tādai, lai tajā varētu droši ievietot kameru ar jau pievienotu (uzskrūvētu) teleobjektīvu, vai arī ir pieļaujams un paredzēts, ka kamera un teleobjektīvs mugursomā tiks ievietoti atsevišķi? 
Kā arī, ja aprīkojums jāievieto savienotā veidā, lūdzam precizēt, vai ir noteiktas prasības brīvajai telpai (rezervei) mugursomas iekšpusē, lai aizdare netiktu aizvērta pilnīgi cieši pret tehniku (piemēram, vai nepieciešama vismaz 1 cm rezerve drošībai)? Šī informācija ir būtiska, lai pareizi izvēlētos mugursomas iekšējo garumu.
Pateicamies par atbildēm!
Benro SIA

Atbilde uz Jūsu Jautājumiem no lietotāja puses:
1.Par rezerves akumulatoru. Ja piedāvājuma obligāti jāiekļauj papildus (rezerves) akumulators.
2.Par kameras somu. pretendentam nav obligāti jāpiedāvā papildu maza soma tieši pašai kamerai, ja kamera tiks ievietota 6. punktā pieprasītajā kopējā mugursomā.
3.Par transportēšanas mugursomas izmēru. Ir pieļaujams un paredzēts, ka kamera un teleobjektīvs mugursomā tiks ievietoti atsevišķi. 
Ietilpība: vismaz 40L.
Izturība: Mitrumizturīgs materiāls vai ekvivalents
Iekšpuse: Maināmie nodalījumi no poliester, vai ekvivalenta drošības materiāla.


